title: Vykonávacie nariadenie Komisie (EÚ) č. 414/2014 z  23. apríla 2014 , ktorým sa otvárajú dovozné colné kvóty Únie na čerstvé a mrazené bravčové mäso s pôvodom na Ukrajine a ktorým sa stanovuje ich správa

text:
               24.4.2014

               SK

               Úradný vestník Európskej únie

               L 121/44

         VYKONÁVACIE NARIADENIE KOMISIE (EÚ) č. 414/2014
   z 23. apríla 2014,
   ktorým sa otvárajú dovozné colné kvóty Únie na čerstvé a mrazené bravčové mäso s pôvodom na Ukrajine a ktorým sa stanovuje ich správa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a), c) a d),
   keďže:

               (1)

               Nariadenie Európskeho parlamentu a Rady (EÚ) č. 374/2014 (2) stanovuje preferenčné opatrenia na rok 2014, pokiaľ ide o clo na dovoz určitého tovaru s pôvodom na Ukrajine. V súlade s článkom 3 uvedeného nariadenia poľnohospodárske výrobky uvedené v jeho prílohe III je povolené dovážať do Únie v rámci limitov colných kvót stanovených v uvedenej prílohe. Colné kvóty uvedené v prílohe III k uvedenému nariadeniu spravuje Komisia v súlade s článkom 184 ods. 2 písm. b) nariadenia (EÚ) č. 1308/2013.

               (2)

               Hoci by sa dotknuté kvóty mali bežne spravovať prostredníctvom dovozných licencií, je vhodné najskôr prideliť dovozné práva a potom vydať dovozné licencie v súlade s článkom 6 ods. 3 nariadenia Komisie (ES) č. 1301/2006 (3). Hospodárske subjekty, ktoré získali dovozné práva, by sa tak mali môcť v priebehu obdobia kvóty rozhodnúť, kedy si vzhľadom na svoje aktuálne obchodné toky želajú podať žiadosť o dovozné licencie.

               (3)

               Nariadenie Komisie (ES) č. 376/2008 (4) by sa malo uplatňovať na dovozné licencie vydávané podľa tohto nariadenia okrem prípadov, keď sú vhodné výnimky.

               (4)

               Okrem toho by sa ustanovenia nariadenia (ES) č. 1301/2006, ktoré sa týkajú žiadostí o dovozné práva, postavenia žiadateľov a vydávania dovozných licencií, mali uplatňovať na dovozné licencie vydávané podľa tohto nariadenia bez toho, aby boli dotknuté dodatočné podmienky stanovené v tomto nariadení.

               (5)

               Na zabezpečenie riadnej správy colných kvót by sa mala v čase predloženia žiadosti o dovozné práva a v čase vydania dovoznej licencie zložiť zábezpeka.

               (6)

               S cieľom prinútiť hospodárske subjekty, aby požiadali o dovozné licencie pre všetky pridelené dovozné práva, by sa malo stanoviť, že takáto povinnosť predstavuje prvotnú požiadavku v zmysle vykonávacieho nariadenia Komisie (EÚ) č. 282/2012 (5).

               (7)

               Keďže kvóty uvedené v prílohe III k nariadeniu (EÚ) č. 374/2014 sú otvorené iba do 31. októbra 2014, malo by toto nariadenie nadobudnúť účinnosť čo najskôr.

               (8)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Otvorenie a správa colných kvót
   1.   Týmto nariadením sa otvárajú a spravujú colné kvóty na dovoz výrobkov uvedených v prílohe I.
   2.   Množstvo výrobkov, na ktoré sa vzťahujú kvóty uvedené v odseku 1, uplatniteľná colná sadzba, ako aj poradové čísla sú stanovené v prílohe I.
   3.   Dovozné colné kvóty uvedené v odseku 1 sa spravujú najprv prostredníctvom udelenia dovozných práv a potom prostredníctvom vydania dovozných licencií.
   4.   Pokiaľ sa v tomto nariadení nestanovuje inak, uplatňujú sa nariadenia (ES) č. 1301/2006 a (ES) č. 376/2008.
   Článok 2
   Obdobie dovoznej colnej kvóty
   Dovozné colné kvóty uvedené v článku 1 ods. 1 sú otvorené do 31. októbra 2014.
   Článok 3
   Žiadosti o dovozné práva
   1.   Žiadosti o dovozné práva sa podávajú najneskôr do 13.00 hod. bruselského času 15. kalendárneho dňa, ktorý nasleduje po dni nadobudnutia účinnosti tohto nariadenia.
   2.   Pri predložení žiadosti o dovozné práva sa zloží zábezpeka vo výške 20 EUR na 100 kilogramov.
   3.   Žiadatelia o dovozné práva musia preukázať dovezenie určitého množstva výrobkov z bravčového mäsa, ktoré sú zaradené pod číselný znak KN 0203, nimi alebo v ich mene v rámci príslušných colných ustanovení v priebehu 12-mesačného obdobia bezprostredne predchádzajúceho obdobie dovoznej colnej kvóty (ďalej len „referenčné množstvo“). Podnik vytvorený fúziou spoločností, z ktorých každá doviezla referenčné množstvo, môže tieto referenčné množstvá použiť na účely žiadosti.
   4.   Celkové množstvo, na ktoré sa žiadosti o dovozné práva predložené v období dovoznej colnej kvóty vzťahujú, nemôže presiahnuť referenčné množstvá žiadateľa. Príslušné orgány zamietnu žiadosti, pri ktorých sa toto pravidlo nedodrží.
   5.   Členské štáty oznámia Komisii najneskôr siedmy pracovný deň po skončení obdobia na podávanie žiadostí uvedeného v odseku 1 celkové žiadané množstvá vyjadrené ako hmotnosť výrobku v kilogramoch v členení podľa poradového čísla.
   6.   Dovozné práva sa udelia najskôr siedmy a najneskôr dvanásty pracovný deň po uplynutí lehoty na oznámenie uvedenej v odseku 5.
   7.   Ak uplatnenie alokačného koeficientu uvedeného v článku 7 ods. 2 nariadenia (ES) č. 1301/2006 vedie k prideleniu menej dovozných práv, než o koľko sa požiadalo, zábezpeka zložená v súlade s odsekom 2 sa bezodkladne uvoľní v príslušnom pomere.
   8.   Dovozné práva sú platné odo dňa vydania do 31. októbra 2014. Dovozné práva sú neprenosné.
   Článok 4
   Vydávanie dovozných licencií
   1.   Aby sa množstvá, ktoré boli pridelené v rámci dovozných colných kvót uvedených v článku 1 ods. 1, mohli prepustiť do voľného obehu, je potrebné predložiť dovoznú licenciu.
   2.   Žiadosti o dovozné licencie musia pokrývať celkové množstvo pridelených dovozných práv. Táto povinnosť predstavuje prvotnú požiadavku v zmysle článku 19 ods. 2 nariadenia (EÚ) č. 282/2012.
   3.   Žiadosti o licencie sa môžu podávať výhradne v členskom štáte, v ktorom žiadateľ požiadal o dovozné práva a získal ich v rámci dovozných colných kvót uvedených v článku 1 ods. 1.
   4.   Pri vydaní dovoznej licencie musí hospodársky subjekt zložiť zábezpeku vo výške 50 EUR na 100 kilogramov. Každé vydanie dovoznej licencie vedie k zodpovedajúcemu zníženiu získaných dovozných práv a zábezpeka zložená za dovozné práva sa bezodkladne uvoľní v príslušnom pomere.
   5.   Dovozné licencie sa vydávajú na žiadosť a v mene subjektu, ktorý dovozné práva získal.
   6.   Žiadosti o licencie môžu obsahovať len jedno poradové číslo. Môžu sa týkať viacerých výrobkov zaradených pod rôzne číselné znaky KN. V takomto prípade sa všetky číselné znaky KN uvedú v žiadosti o licenciu a v licencii do kolónky 15 a ich opis do kolónky 16.
   7.   Žiadosti o licencie a dovozné licencie musia obsahovať:

               a)

               v kolónke 8 názov „Ukrajina“ ako krajinu pôvodu a políčko „áno“ označené krížikom;

               b)

               v kolónke 20 jednu z položiek uvedených v prílohe II.

         8.   V každej licencii sa uvádza množstvo pre každý číselný znak KN.
   9.   V súlade s článkom 22 ods. 2 nariadenia (ES) č. 376/2008 sú dovozné licencie platné 30 dní od skutočného dňa vydania licencie. Platnosť dovozných licencií sa však končí najneskôr 31. októbra 2014.
   Článok 5
   Oznámenia Komisii
   1.   Odchylne od článku 11 ods. 1 druhého pododseku nariadenia (ES) č. 1301/2006 členské štáty oznámia Komisii:

               a)

               najneskôr 14. novembra 2014 množstvá výrobkov vrátane nulových priznaní, na ktoré boli v období kvóty vydané dovozné licencie;

               b)

               najneskôr 28. februára 2015 množstvá výrobkov vrátane nulových priznaní, na ktoré sa vzťahujú nevyužité alebo iba čiastočne využité dovozné licencie a ktoré zodpovedajú rozdielu medzi množstvami, ktoré sú zapísané na zadnej strane dovozných licencií, a množstvami, na ktoré boli vydané.

         2.   Členské štáty oznámia Komisii najneskôr 28. februára 2015 množstvá výrobkov, ktoré boli skutočne prepustené do voľného obehu v období dovoznej colnej kvóty stanovenom v tomto nariadení.
   3.   V prípade oznámení uvedených v odseku 1 a 2 sa množstvá vyjadria v kilogramoch hmotnosti výrobku a rozčlenia podľa poradového čísla.
   Článok 6
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 671.

      (2)  Nariadenie Európskeho parlamentu a Rady (EÚ) č. 374/2014 zo 16. apríla 2014 o znížení alebo odstránení ciel na tovar s pôvodom na Ukrajine (Ú. v. EÚ L 118, 22.4.2014, s. 1).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      (4)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).

      (5)  Vykonávacie nariadenie Komisie (EÚ) č. 282/2012 z 28. marca 2012, ktorým sa stanovujú spoločné podrobné pravidlá uplatňovania systému záruk pre poľnohospodárske výrobky (Ú. v. EÚ L 92, 30.3.2012, s. 4).

      PRÍLOHA I
      Bez ohľadu na pravidlá výkladu kombinovanej nomenklatúry je znenie opisu výrobkov len orientačné, keďže uplatniteľnosť preferenčných opatrení sa v kontexte tejto prílohy určuje na základe číselných znakov KN.

                  Poradové číslo

                  Číselné znaky KN

                  Opis tovaru

                  Množstvo v tonách (čistá hmotnosť)

                  Uplatniteľné clo
                  (EUR/t)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Mäso z domácich svíň, čerstvé, chladené alebo mrazené

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Mäso z domácich svíň, čerstvé, chladené alebo mrazené, s výnimkou stehien, chrbtov a vykostených kusov

                  20 000

                  0

      PRÍLOHA II

         Položky uvedené v článku 4 ods. 7 písm. b)

                  —

                  v bulharčine: Регламент за изпълнение (ЕC) № 414/2014

                  —

                  v španielčine: Reglamento de Ejecución (UE) no 414/2014

                  —

                  v češtine: Prováděcí nařízení (EU) č. 414/2014

                  —

                  v dánčine: Gennemførelsesforordning (EU) nr. 414/2014

                  —

                  v nemčine: Durchführungsverordnung (EU) Nr. 414/2014

                  —

                  v estónčine: Rakendusmäärus (EL) nr 414/2014

                  —

                  v gréčtine: Εκτελεστικός κανονισμός (ΕΕ) αριθ. 414/2014

                  —

                  v angličtine: Implementing Regulation (EU) No 414/2014

                  —

                  vo francúzštine: Règlement d'exécution (UE) no 414/2014

                  —

                  v chorvátčine: Provedbena uredba (EU) br. 414/2014

                  —

                  v taliančine: Regolamento di esecuzione (UE) n. 414/2014

                  —

                  v lotyštine: Īstenošanas regula (ES) Nr. 414/2014

                  —

                  v litovčine: Įgyvendinimo reglamentas (ES) Nr. 414/2014

                  —

                  v maďarčine: 414/2014/EU végrehajtási rendelet

                  —

                  v maltčine: Regolament ta' Implimentazzjoni (UE) Nru 414/2014

                  —

                  v holandčine: Uitvoeringsverordening (EU) nr. 414/2014

                  —

                  v poľštine: Rozporządzenie wykonawcze (UE) nr 414/2014

                  —

                  v portugalčine: Regulamento de Execução (UE) n.o 414/2014

                  —

                  v rumunčine: Regulamentul de punere în aplicare (UE) nr. 414/2014

                  —

                  v slovenčine: Vykonávacie nariadenie (EÚ) č. 414/2014

                  —

                  v slovinčine: Izvedbena uredba (EU) št. 414/2014

                  —

                  vo fínčine: Täytäntöönpanoasetus (EU) N:o 414/2014

                  —

                  vo švédčine: Genomförandeförordning (EU) nr 414/2014


title: Vykonávacie nariadenie Komisie (EÚ) č. 1163/2013 zo 7. novembra 2013 , ktorým sa do Registra chránených označení pôvodu a chránených zemepisných označení zapisuje názov [Mohant (CHOP)]

text:
               19.11.2013

               SK

               Úradný vestník Európskej únie

               L 309/13

         VYKONÁVACIE NARIADENIE KOMISIE (EÚ) č. 1163/2013
   zo 7. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Mohant (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Slovinska o zápis názvu „Mohant“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 160, 6.6.2013, s. 7.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3.   Syry

      SLOVINSKO
      Mohant (CHOP)


title: Vykonávacie nariadenie Komisie (EÚ) č. 227/2014 zo 7. marca 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Hořické trubičky (CHZO)]

text:
               11.3.2014

               SK

               Úradný vestník Európskej únie

               L 70/14

      VYKONÁVACIE NARIADENIE KOMISIE (EÚ) č. 227/2014
   zo 7. marca 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Hořické trubičky (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Českej republiky o schválenie zmeny a doplnenia špecifikácie chráneného zemepisného označenia „Hořické trubičky“ zapísaného do registra podľa nariadenia Komisie (ES) č. 989/2007 (2), zmeneného a doplneného nariadením (ES) č. 192/2008 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2014

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 219, 24.8.2007, s. 7.

      (3)  Ú. v. EÚ L 57, 1.3.2008, s. 11.

      (4)  Ú. v. EÚ C 296, 12.10.2013, s. 11.

      PRÍLOHA
      Poľnohospodárske výrobky a potraviny uvedené v bode I prílohy I k nariadeniu (EÚ) č. 1151/2012:

         Trieda 2.4.   Chlieb, pečivo, koláčiky, cukrárske výrobky, sušienky a ostatný pekárenský tovar

      ČESKÁ REPUBLIKA
      Hořické trubičky (CHZO)


title: Vykonávacie nariadenie Komisie (EÚ) č. 13/2013 z  11. januára 2013 , ktorým sa mení a dopĺňa vykonávacie nariadenie (EÚ) č. 394/2012, ktorým sa stanovuje obmedzenie množstva cukru na vývoz mimo kvóty do konca hospodárskeho roku 2012/2013 a ruší vykonávacie nariadenie (EÚ) č. 931/2012

text:
               12.1.2013

               SK

               Úradný vestník Európskej únie

               L 8/8

         VYKONÁVACIE NARIADENIE KOMISIE (EÚ) č. 13/2013
   z 11. januára 2013,
   ktorým sa mení a dopĺňa vykonávacie nariadenie (EÚ) č. 394/2012, ktorým sa stanovuje obmedzenie množstva cukru na vývoz mimo kvóty do konca hospodárskeho roku 2012/2013 a ruší vykonávacie nariadenie (EÚ) č. 931/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 61 ods. 1 písm. d) v spojení článkom 4,
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 7e v spojení s článkom 9 ods. 1,
   keďže:

               (1)

               v súlade s článkom 61 prvým odsekom písm. d) nariadenia (ES) č. 1234/2007 sa množstvo cukru alebo izoglukózy vyrobených počas hospodárskeho roku presahujúce kvótu uvedenú v článku 56 uvedeného nariadenia môže vyviezť len v rámci obmedzenia množstva, ktoré je potrebné stanoviť.

               (2)

               Nariadením (ES) č. 951/2006 sa stanovujú podrobné vykonávacie pravidlá pre vývoz mimo kvóty, najmä pokiaľ ide o vydávanie vývozných povolení.

               (3)

               Pre hospodársky rok 2012/2013 sa pôvodne odhadovalo, že stanovenie obmedzenia množstva na 650 000 ton v ekvivalente bieleho cukru v prípade vývozu cukru mimo kvóty by zodpovedalo dopytu na trhu. Takýto limit bol stanovený na základe vykonávacieho nariadenia Komisie (EÚ) č. 394/2012 (3). Podľa najnovších odhadov sa však očakáva, že výroba cukru mimo kvóty dosiahne výraznú úroveň 5 300 000 ton. Mali by byť teda zabezpečené dodatočné odbytiská pre cukor mimo kvóty.

               (4)

               Vzhľadom na skutočnosť, že strop WTO pre vývoz v hospodárskom roku 2012/2013 nebol úplne využitý, je vhodné zvýšiť obmedzenie množstva vývozu cukru mimo kvóty o 700 000 ton tak, aby poskytovalo dodatočné obchodné príležitosti pre výrobcov cukru v Únii. Od 14. januára 2013 je vhodné poskytnúť zvýšené množstvá, aby výrobcovia cukru mimo kvóty v Únii mohli využiť trhové príležitosti na svojich vývozných trhoch.

               (5)

               Vykonávacie nariadenie (EÚ) č. 394/2012 by sa malo zodpovedajúcim spôsobom zmeniť a doplniť.

               (6)

               S cieľom umožniť predloženie žiadostí o vývozné povolenia cukru mimo kvóty by sa malo zrušiť pozastavenie podávania žiadostí podľa článku 1 ods. 3 vykonávacieho nariadenia Komisie (EÚ) č. 931/2012 z 10. októbra 2012, ktorým sa stanovuje percento pre vydávanie vývozných povolení, zamietnutie žiadostí o vývozné povolenia a ktorými sa pozastavuje podávanie žiadostí o vývozné povolenia na cukor mimo kvóty (4). Keďže vykonávacie nariadenie (EÚ) č. 931/2012 stratilo účinnosť, je náležité ho zrušiť.

               (7)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Článok 1 ods. 1 vykonávacieho nariadenia (ES) č. 394/2012 sa nahrádza takto:

      „1   Na hospodársky rok 2012/2013 sa obmedzenie množstva podľa článku 61 ods. 1 písm. d) nariadenia (ES) č. 1234/2007 v prípade bieleho cukru, na ktorý sa vzťahuje číselný znak KN 1701 99, stanovuje na 1 350 000 ton na vývoz mimo kvóty bez nároku na náhradu.“

   Článok 2
   Vykonávacie nariadenie (EÚ) č. 931/2012 sa zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

   Uplatňuje sa od 14. januára 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. januára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 123, 9.5.2012, s. 30.

      (4)  Ú. v. EÚ L 277, 11.10.2012, s. 7.


title: Vykonávacie nariadenie Komisie (EÚ) 2015/2062 zo 17. novembra 2015, ktorým sa mení nariadenie (EÚ) č. 37/2010, pokiaľ ide o látku „sisapronil“ (Text s významom pre EHP)

text:
               18.11.2015

               SK

               Úradný vestník Európskej únie

               L 301/7

         VYKONÁVACIE NARIADENIE KOMISIE (EÚ) 2015/2062
   zo 17. novembra 2015,
   ktorým sa mení nariadenie (EÚ) č. 37/2010, pokiaľ ide o látku „sisapronil“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               V článku 17 nariadenia (ES) č. 470/2009 sa vyžaduje, aby sa nariadením stanovil maximálny limit rezíduí (MRL) farmakologicky účinných látok určených na použitie vo veterinárnych liekoch pre zvieratá určené na produkciu potravín alebo v biocídnych výrobkoch používaných pri chove hospodárskych zvierat v Únii.

               (2)

               V tabuľke 1 prílohy k nariadeniu Komisie (EÚ) č. 37/2010 (2) sa uvádzajú farmakologicky účinné látky a ich klasifikácia, pokiaľ ide o MRL v potravinách živočíšneho pôvodu.

               (3)

               Sisapronil v tejto tabuľke ešte nie je zahrnutý.

               (4)

               Európskej agentúre pre lieky (ďalej len „EMA“) bola predložená žiadosť o stanovenie MRL pre sisapronil v prípade hovädzieho dobytka.

               (5)

               EMA na základe stanoviska Výboru pre lieky na veterinárne použitie odporučila stanoviť MRL pre sisapronil v prípade hovädzieho dobytka, pokiaľ ide o svalovinu, tuk, pečeň a obličky, za predpokladu, že daná látka sa nepoužíva v prípade zvierat, ktoré produkujú mlieko na ľudskú spotrebu.

               (6)

               Podľa článku 5 nariadenia (ES) č. 470/2009 má EMA zvážiť použitie maximálnych limitov rezíduí určených pre farmakologicky účinnú látku v konkrétnej potravine na iné potraviny vyrobené z rovnakého druhu alebo použitie maximálnych limitov rezíduí určených pre farmakologicky účinnú látku v jednom alebo viacerých druhoch na iné druhy.

               (7)

               EMA sa domnieva, že extrapolovať MRL pre sisapronil z hovädzieho dobytka na kozy je primerané.

               (8)

               Nariadenie (EÚ) č. 37/2010 by sa preto malo zodpovedajúcim spôsobom zmeniť.

               (9)

               Je vhodné poskytnúť zainteresovaným stranám primerané obdobie na prijatie opatrení, ktoré môžu byť potrebné na dodržanie nových MRL.

               (10)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 17. januára 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      Do tabuľky 1 prílohy k nariadeniu (EÚ) č. 37/2010 sa v abecednom poradí vkladá záznam v prípade tejto látky:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Sisapronil

                     Sisapronil

                     Hovädzí dobytok, kozy

                     100 μg/kg
                     2 000 μg/kg
                     200 μg/kg
                     100 μg/kg

                     svalovina
                     tuk
                     pečeň
                     obličky

                     Nepoužívať v prípade zvierat, ktorých mlieko je určené na ľudskú spotrebu

                     antiparazitické látky/ látky pôsobiace proti ektoparazitom“


title: Vykonávacie nariadenie Komisie (EÚ) č. 456/2013 zo 16. mája 2013 , ktorým sa stanovujú prechodné opatrenia vzhľadom na dovozné kvóty na mlieko podľa nariadenia (ES) č. 2535/2001 a dovozné kvóty na hovädzie mäso podľa nariadenia (ES) č. 412/2008 a nariadenia (ES) č. 431/2008 z dôvodu pristúpenia Chorvátska k Európskej únii

text:
               17.5.2013

               SK

               Úradný vestník Európskej únie

               L 133/13

         VYKONÁVACIE NARIADENIE KOMISIE (EÚ) č. 456/2013
   zo 16. mája 2013,
   ktorým sa stanovujú prechodné opatrenia vzhľadom na dovozné kvóty na mlieko podľa nariadenia (ES) č. 2535/2001 a dovozné kvóty na hovädzie mäso podľa nariadenia (ES) č. 412/2008 a nariadenia (ES) č. 431/2008 z dôvodu pristúpenia Chorvátska k Európskej únii
   EURÓPSKA KOMISIA,
   so zreteľom na Zmluvu o pristúpení Chorvátska, a najmä na jej článok 3 ods. 4,
   so zreteľom na Akt o pristúpení Chorvátska, a najmä na jeho článok 41,
   keďže:

               (1)

               Vzhľadom na pristúpenie Chorvátska k Európskej únii od 1. júla 2013 je potrebné ustanoviť prechodné opatrenia pri určitých dovozných kvótach v sektore mlieka a hovädzieho mäsa, s cieľom umožniť chorvátskym dovozcom podieľať sa na týchto kvótach.

               (2)

               V oddiele 2 kapitoly 1 hlavy 2 nariadenia Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (1), sa stanovuje, že žiadateľov o dovozné povolenia musí vopred schváliť príslušný orgán členského štátu, v ktorom majú sídlo. S cieľom zabezpečiť pre chorvátske hospodárske subjekty od 1. januára 2014 prístup k dovozným kvótam podľa kapitoly I hlavy 2 a oddielu 2 kapitoly III hlavy 2 nariadenia (ES) č. 2535/2001 by sa týmto hospodárskym subjektom malo povoliť predložiť žiadosť a potrebný dôkaz na účely schválenia pred 1. októbrom 2013 namiesto pred 1. aprílom 2013. Chorvátske orgány by mali žiadateľov informovať o výsledkoch schvaľovacieho postupu pred 1. novembrom 2013, a nie pred 1. májom 2013, a zaslať príslušné zoznamy schválených dovozcov Komisii pred 15. novembrom 2013, a nie pred 20. májom 2013.

               (3)

               Nariadením Komisie (ES) č. 412/2008 z 8. mája 2008, ktorým sa otvára a zabezpečuje správa dovoznej colnej kvóty na mrazené hovädzie mäso určené na spracovanie (2), sa otvorila ročná dovozná colná kvóta 63 703 ton mrazeného hovädzieho mäsa vyjadreného ako ekvivalent nevykosteného mäsa určeného na spracovanie v Únii na každoročné obdobie od 1. júla do 30. júna nasledujúceho roka. Podľa článku 5 ods. 1 nariadenia (ES) č. 412/2008 žiadatelia o dovozné práva musia preukázať, že dané zariadenie je schválené ako spracovateľské zariadenie podľa článku 4 nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (3) a že aktívne pôsobili v oblasti výroby spracovaných produktov obsahujúcich hovädzie mäso počas obidvoch referenčných období uvedených v článku 5 nariadenia Komisie (ES) č. 1301/2006 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (4). Vzhľadom na prvú podmienku by chorvátski žiadatelia o dovozné práva na dovoz v období od 1. júla 2013 do 30. júna 2014 mali preukázať, že ich zariadenia sú schválené ako spracovateľské zariadenia na vývoz do Únie podľa článku 12 nariadenia Európskeho parlamentu a Rady(ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (5). Pokiaľ ide o požiadavku týkajúcu sa dôkazu o predchádzajúcej činnosti na účely žiadosti o dovozné práva podľa nariadenia (ES) č. 412/2008, výroba spracovaných produktov obsahujúcich hovädzie mäso na území Chorvátska v rokoch 2011 a 2012 v súlade s chorvátskymi právnymi predpismi by mala postačovať na splnenie tejto požiadavky.

               (4)

               Nariadením Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91 (6), sa otvorila ročná dovozná colná kvóta 53 000 ton na mrazené hovädzie mäso každoročne na obdobie od 1. júla do 30. júna nasledujúceho roka. Pokiaľ ide o obdobie kvóty od 1. júla 2013 do 30. júna 2014, malo by sa špecifikovať, že dôkaz, ktorý chorvátske hospodárske subjekty majú predložiť na účely žiadosti o dovozné práva, by sa nemal vzťahovať na dovoz z členských štátov.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Prechodné opatrenia týkajúce sa nariadenia (ES) č. 2535/2001
   1.   Odchylne od článku 8 nariadenia (ES) č. 2535/2001 sa na dovoz v období od 1. januára do 30. júna 2014 v rámci kvót uvedených v kapitole I hlavy 2 a v oddiele 2 kapitoly III hlavy 2 uvedeného nariadenia udeľuje povolenie žiadateľom, ktorí pred 1. októbrom 2013 predložia príslušným orgánom Chorvátska, kde majú sídlo a kde sú registrovaní na účely DPH, žiadosť spolu s dôkazom skutočnosti, že v rokoch 2011 a 2012 doviezli do Chorvátska alebo z neho vyviezli minimálne 25 ton mliečnych výrobkov, na ktoré sa vzťahuje kapitola 04 kombinovanej nomenklatúry.
   2.   Na účely uplatňovania odseku 1 sa úkony v rámci aktívneho alebo pasívneho zušľachťovacieho styku nepovažujú za dovoz a vývoz.
   3.   Odchylne od článku 9 nariadenia (ES) č. 2535/2001 príslušné chorvátske orgány pred 1. novembrom 2013 informujú žiadateľov o výsledku schvaľovacieho konania a prípadne im oznámia ich schvaľovacie číslo. Schválenie je platné do 30. júna 2014.
   4.   Odchylne od článku 10 ods. 1 nariadenia (ES) č. 2535/2001 príslušné chorvátske orgány pred 15. novembrom 2013 zašlú svoje zoznamy schválených dovozcov v súlade s odsekom 3 uvedeného článku Komisii, ktorá ich postúpi príslušným orgánom ostatných členských štátov.
   Iba dovozcovia uvedení na zozname sú oprávnení od 20. do 30. novembra 2013 požiadať o dovozné povolenia na obdobie od 1. januára do 30. júna 2014 v súlade s článkami 11 až 14 nariadenia (ES) č. 2535/2001.
   Článok 2
   Prechodné opatrenia týkajúce sa nariadenia (ES) č. 412/2008
   Odchylne od článku 5 nariadenia (ES) č. 412/2008, pokiaľ ide o obdobie dovoznej colnej kvóty od 1. júla 2013 do 30. júna 2014, chorvátski žiadatelia o dovozné práva predložia dôkaz, že sú schválení ako spracovateľské zariadenie na vývoz do Únie podľa článku 12 nariadenia (ES) č. 854/2004, a preukážu príslušným chorvátskym orgánom, že v súlade s chorvátskymi právnymi predpismi počas obidvoch referenčných období uvedených v článku 5 nariadenia Komisie (ES) č. 1301/2006 aktívne pôsobili v oblasti výroby spracovaných produktov obsahujúcich hovädzie mäso.
   Článok 3
   Prechodné opatrenia týkajúce sa nariadenia (ES) č. 431/2008
   Odchylne od článku 4 ods. 1 nariadenia 431/2008 vzhľadom na obdobie kvóty začínajúce 1. júla 2013 chorvátski žiadatelia o dovozné práva preukážu príslušným chorvátskym orgánom, že doviezli množstvo hovädzieho mäsa, na ktoré sa vzťahujú číselné znaky KN 0201, 0202, 0206 10 95 alebo 0206 29 91, alebo sa toto množstvo doviezlo v ich mene podľa príslušných chorvátskych colných ustanovení v období od 1. mája 2012 do 30. apríla 2013, avšak s výnimkou dovozu z členských štátov. Uvedené množstvo predstavuje referenčné množstvo.
   Článok 4
   Nadobudnutie účinnosti
   Toto nariadenie nadobúda účinnosť za predpokladu nadobudnutia platnosti Zmluvy o pristúpení Chorvátska a v deň nadobudnutia jej platnosti.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2013

            Za Komisiu

            predseda

         José Manuel BARROSO

      (1)  Ú. v. ES L 341, 22.12.2001, s. 29.

      (2)  Ú. v. EÚ L 125, 9.5.2008, s. 7.

      (3)  Ú. v. EÚ L 139, 30.4.2004, s. 55.

      (4)  Ú. v. EÚ L 238, 1.9.2006, s. 13.

      (5)  Ú. v. EÚ L 139, 30.4.2004, s. 206.

      (6)  Ú. v. EÚ L 130, 20.5.2008, s. 3.


title: Vykonávacie nariadenie Rady (EÚ) č. 1252/2009 z  18. decembra 2009 , ktorým sa ukončuje preskúmanie týkajúce sa nového vývozcu v súvislosti s nariadením (ES) č. 1338/2006, ktorým sa ukladá konečné antidumpingové clo na dovoz semišových usní s pôvodom v Čínskej ľudovej republike, a ktorým sa spätne vyberá a ukladá antidumpingové clo v súvislosti s dovozom od jedného vývozcu v tejto krajine a ruší registrácia tohto dovozu

text:
               19.12.2009

               SK

               Úradný vestník Európskej únie

               L 338/12

      VYKONÁVACIE NARIADENIE RADY (EÚ) č. 1252/2009
   z 18. decembra 2009,
   ktorým sa ukončuje preskúmanie týkajúce sa nového vývozcu v súvislosti s nariadením (ES) č. 1338/2006, ktorým sa ukladá konečné antidumpingové clo na dovoz semišových usní s pôvodom v Čínskej ľudovej republike, a ktorým sa spätne vyberá a ukladá antidumpingové clo v súvislosti s dovozom od jedného vývozcu v tejto krajine a ruší registrácia tohto dovozu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 4,
   so zreteľom na návrh predložený Európskou komisiou po porade s poradným výborom,
   keďže:
   1.   PLATNÉ OPATRENIA

               (1)

               Nariadením (ES) č. 1338/2006 (2) Rada po prešetrovaní (ďalej len „pôvodné prešetrovanie“) uložila konečné antidumpingové clo na dovoz semišových usní s pôvodom v Čínskej ľudovej republike (ďalej len „ČĽR“). Platné opatrenia pozostávajú z konečného celoštátneho ad valorem cla vo výške 58,9 %.

         2.   SÚČASNÉ PREŠETROVANIE

   a)   Žiadosť o preskúmanie

               (2)

               Po uložení konečných antidumpingových opatrení Komisia dostala žiadosť o preskúmanie týkajúce sa nového vývozcu podľa článku 11 ods. 4 základného nariadenia. Táto žiadosť sa zakladala na tvrdení, že uvedený vyvážajúci výrobca, ktorým je spoločnosť Henan Prosper Skins and Leather Enterprise Co. Ltd. (ďalej len „žiadateľ“):

                           (i)

                           nevyvážal semišové usne pred alebo počas obdobia prešetrovania pôvodného prešetrovania,

                           (ii)

                           nebol prepojený so žiadnymi vyvážajúcimi výrobcami, na ktorých sa vzťahujú opatrenia uložené nariadením (ES) č. 1338/2006,

                           (iii)

                           začal do Únie vyvážať semišové usne po skončení obdobia prešetrovania pôvodného prešetrovania,

                           (iv)

                           pôsobí v podmienkach trhového hospodárstva vymedzených v článku 2 ods. 7 písm. c) základného nariadenia alebo alternatívne žiada o individuálne zaobchádzanie v súlade s článkom 9 ods. 5 základného nariadenia.

         b)   Začatie preskúmania týkajúceho sa nového vývozcu

               (3)

               Komisia preskúmala dôkazy prima facie predložené žiadateľom a posúdila ich ako dostatočné na začatie preskúmania v súlade s článkom 11 ods. 4 základného nariadenia. Po porade s poradným výborom a po tom, ako príslušné výrobné odvetvie Únie dostalo možnosť vyjadriť svoje pripomienky, Komisia začala prostredníctvom nariadenia (ES) č. 573/2009 (3) preskúmanie nariadenia (ES) č. 1338/2006, pokiaľ ide o žiadateľa.

               (4)

               Podľa článku 2 nariadenia (ES) č. 573/2009 bolo antidumpingové clo, uložené nariadením (ES) č. 1338/2006 na dovoz semišovej usne vyrobenej žiadateľom, zrušené. Súčasne sa podľa článku 14 ods. 5 základného nariadenia colným orgánom nariadilo, aby podnikli primerané opatrenia na registráciu dovozu semišovej usne vyrábanej žiadateľom.

         c)   Príslušný výrobok

               (5)

               Príslušný výrobok, ktorého sa týka súčasné preskúmavanie, je semišová useň tak, ako bola vymedzená v pôvodnom prešetrovaní, t. j. semišové usne a kombinovaný semiš, tiež prirezané do tvaru, vrátane krustovaného semišu a krustovaného kombinovaného semišu (ďalej len „semišové usne“) s pôvodom v Čínskej ľudovej republike, a ktorý sa v súčasnosti zaraďuje do kódov KN 4114 10 10 a 4114 10 90.

         d)   Príslušné strany

               (6)

               Komisia oficiálne upovedomila výrobné odvetvie Únie, žiadateľa a zástupcov vyvážajúcej krajiny o začatí preskúmania. Zainteresované strany mali možnosť písomne sa vyjadriť a byť vypočuté.

         e)   Obdobie revízneho prešetrovania

               (7)

               Prešetrovanie dumpingu sa vzťahovalo na obdobie od 1. júla 2008 do 30. júna 2009 (ďalej len „obdobie revízneho prešetrovania“ alebo „ORP“).

         3.   ODSTÚPENIE OD SPOLUPRÁCE A STIAHNUTIE ŽIADOSTI O PRESKÚMANIE TÝKAJÚCE SA NOVÉHO VÝVOZCU

               (8)

               Komisia poslala žiadateľovi dotazník a dostala ho vyplnený v rámci stanovených lehôt. Pri overovaní žiadateľových odpovedí uvedených v dotazníku v jeho priestoroch žiadateľ poskytol nepravdivé a zavádzajúce informácie v zmysle článku 18 ods. 1 základného nariadenia. Žiadateľ sa naviac rozhodol úplne ukončiť spoluprácu a overovanie sa muselo zastaviť bez toho, aby bolo dokončené. Dňa 21. septembra 2009 žiadateľ formálne stiahol svoju žiadosť o preskúmanie týkajúce sa nového vývozcu.

               (9)

               Žiadateľ bol upovedomený o tom, že ním poskytnuté informácie nemôžu byť považované za spoľahlivé a budú odmietnuté a bol vyzvaný na poskytnutie ďalších vysvetlení v rámci lehoty danej v súlade s článkom 18 ods. 4 základného nariadenia. Žiadateľ neposkytol žiadne ďalšie vysvetlenie.

               (10)

               Na základe uvedených okolností a napriek stiahnutiu žiadosti sa považovalo za vhodné pokračovať v prešetrovaní ex officio a založiť zistenia vzťahujúce sa na žiadateľa na dostupných skutočnostiach v zmysle článku 18 základného nariadenia.

               (11)

               Keďže neexistujú iné informácie, colná sadzba, ktorá sa má uplatňovať na žiadateľa, je stanovená vo výške celoštátneho cla.

         4.   ZÁVER PREŠETROVANIA A SPÄTNÝ VYBER ANTIDUMPINGOVÉHO CLA

               (12)

               Na základe uvedených zistení sa dospelo k záveru, že dovoz semišovej usne a kombinovaného semišu, tiež prirezaného do tvaru, vrátane krustovaného semišu a krustovaného kombinovaného semišu, v súčasnosti zaradeného do kódov KN 4114 10 10 a 4114 10 90 do Únie, s pôvodom v Čínskej ľudovej republike, vyrábaného a predávaného na vývoz do Únie spoločnosťou Henan Prosper Skins & Leather Enterprise Co., Ltd (doplnkový kód TARIC: A957) by mal podliehať antidumpingovému clu vo výške antidumpingového cla uloženého nariadením (ES) č. 1338/2006 všetkým spoločnostiam v Čínskej ľudovej republike, a že toto antidumpingové clo by malo byť znovu uložené a spätne vybrané na dovoz príslušného výrobku, ktorý podliehal registrácii podľa článku 3 nariadenia (ES) č. 573/2009.

         5.   ZVEREJNENIE A OBDOBIE UPLATŇOVANIA OPATRENÍ

               (13)

               Žiadateľ, výrobné odvetvie Únie a zástupcovia vyvážajúcej krajiny boli informovaní o základných skutočnostiach a úvahách vedúcich k uvedeným záverom a mali možnosť vyjadriť svoje pripomienky. Žiadne pripomienky, ktoré by dávali oprávnenie na zmenu uvedených záverov, neboli doručené.

               (14)

               Toto preskúmanie neovplyvňuje dátum, ktorým uplynie platnosť opatrení uložených nariadením Rady (ES) č. 1338/2006 podľa článku 11 ods. 2 základného nariadenia,

         PRIJALA TOTO NARIADENIE:
   Článok 1
   1.   Preskúmanie týkajúce sa nového vývozcu, ktoré sa začalo nariadením (ES) č. 573/2009, sa týmto ukončuje a na dovoz uvedený v článku 1 nariadenia (ES) č. 573/2006 sa týmto ukladá antidumpingové clo uplatniteľné podľa článku 1 ods. 2 nariadenia (ES) č. 1338/2006 na všetky spoločnosti v Čínskej ľudovej republike.
   2.   Antidumpingové clo stanovené vo výške antidumpingového cla uplatniteľného podľa článku 1 ods. 2 nariadenia (ES) č. 1338/2006 na všetky spoločnosti v Čínskej ľudovej republike sa týmto vyberá s účinnosťou od 3. júla 2009 na dovoz semišových usní, ktoré boli zaregistrované podľa článku 3 nariadenia (ES) č. 573/2009.
   3.   Colným orgánom sa týmto nariaďuje, aby zastavili registráciu vykonávanú na základe článku 3 nariadenia (ES) č. 573/2009.
   4.   Ak nie je uvedené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po dni jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2009

            Za Radu

            predseda

         Å. TORSTENSSON

      (1)  Ú. v. ES L 56, 6.3.1996, s. 1.

      (2)  Ú. v. EÚ L 251, 14.9.2006, s. 1.

      (3)  Nariadenie Komisie (ES) č. 573/2009 z 29. júna 2009 o začatí preskúmania nového vývozcu v súvislosti s nariadením Rady (ES) č. 1338/2006, ktorým sa ukladá konečné antidumpingové clo na dovoz semišových usní s pôvodom v Čínskej ľudovej republike, o zrušení cla, pokiaľ ide o dovoz jedného vyvážajúceho výrobcu z tejto krajiny, a o zavedení registrácie tohto dovozu (Ú. v. EÚ L 172, 2.7.2009, s. 3).


title: Vykonávacie nariadenie Komisie (EÚ) 2016/665 z 26. apríla 2016 o zatriedení určitého tovaru do kombinovanej nomenklatúry

text:
                  29.4.2016

                  SK

                  Úradný vestník Európskej únie

                  L 115/22

            VYKONÁVACIE NARIADENIE KOMISIE (EÚ) 2016/665
      z 26. apríla 2016
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. apríla 2016

               Za Komisiu

               v mene predsedu

            Stephen QUEST

               generálny riaditeľ pre dane a colnú úniu

         (1)  Ú. v. ES L 256, 7.9.1987, s. 1.

         (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Ručný elektrický prístroj (tzv. lepiaca pištoľ – „glue gun“) konštrukčne určený na aplikovanie horúceho roztaveného lepidla na drevo a iné materiály. Telo prístroja je vyrobený z plastu a jeho vymeniteľná dýza je vyrobená zo základného kovu. Tok lepu sa dá regulovať prostredníctvom nastaviteľnej dýzy.
                     Keď je prístroj zapnutý, dávkovacia tuba sa pod kontrolou termostatu zohreje, čím sa zohreje vymeniteľná lepiaca tyčinka (pri maximálnej teplote 207 °C). Lepidlo zmäkne a dá sa aplikovať na zlepované materiály.
                     Prístroj je určený najmä na odborné použitie, napríklad v baliarenskom priemysle, nábytkárskom priemysle alebo pri montáži stojanov.
                     Pozri obrázok (*)

                     8419 89 98

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8419 , 8419 89  a 8419 89 98 .
                     Zatriedenie do položky 8205  ako ručný nástroj zo základného kovu inde nešpecifikovaný ani nezahrnutý je vylúčené, keďže funkcia prístroja je špecifikovaná v 84. kapitole.
                     Zatriedenie do položky 8424  ako mechanický prístroj na striekanie, rozstrekovanie alebo rozprašovanie tekutín alebo práškov alebo ako striekacia pištoľ je takisto vylúčené, keďže lepidlo nie je striekané, rozstrekované ani rozprašované.
                     Zatriedenie do položky 8516  ako elektrotepelný prístroj používaný v domácnosti je takisto vylúčené, keďže prístroj je určený na odborné použitie a zvyčajne sa nepoužíva v domácnosti (pozri aj vysvetlivky k harmonizovanému systému k položke 8516  (E)).
                     Zatriedenie do položky 8465  ako obrábací stroj na opracovanie dreva je takisto vylúčené, keďže prístroj neslúži na opracovanie dreva. Okrem toho ide o prístroj, ktorý je ručný a nie je nikde upevnený (pozri aj vysvetlivky k harmonizovanému systému k položke 8465 ).
                     Prístroj je určený na spracovávanie materiálu postupmi zakladajúcimi sa na zmene teploty ako je ohrievanie (funkcia patriaca do položky 8419 ), ktoré sa považuje za jeho hlavnú funkciu, a na regulovanie toku lepidla a jeho aplikáciu (individuálna funkcia, inde nešpecifikovaná ani nezahrnutá).
                     Výrobok sa má preto zatriediť pod číselný znak KN 8419 89 98  ako ostatné stroje, s elektrickým ohrevom, na spracovávanie materiálu.

            (*)  Obrázok slúži len na informačné účely.


title: Vykonávacie nariadenie Komisie (EÚ) č. 786/2012 z  30. augusta 2012 , ktorým sa mení a dopĺňa a opravuje nariadenie (ES) č. 951/2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru

text:
               1.9.2012

               SK

               Úradný vestník Európskej únie

               L 235/1

         VYKONÁVACIE NARIADENIE KOMISIE (EÚ) č. 786/2012
   z 30. augusta 2012,
   ktorým sa mení a dopĺňa a opravuje nariadenie (ES) č. 951/2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 134, článok 161 ods. 3, článok 170 a článok 192 ods. 2 v spojení s jeho článkom 4,
   keďže:

               (1)

               V nariadení Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (2), sa stanovujú spoločné pravidlá týkajúce sa poskytovania informácií a predkladania dokumentov zo strany príslušných orgánov členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia, a validovanie prístupových práv orgánov alebo jednotlivcov oprávnených na zasielanie oznámení. V uvedenom nariadení sa okrem toho stanovujú spoločné zásady, ktoré sa uplatňujú na informačné systémy s cieľom zaručiť autentickosť, integritu a čitateľnosť dokumentov v priebehu času, a ustanovuje sa ochrana osobných údajov.

               (2)

               Podľa nariadenia (ES) č. 792/2009 sa musí povinnosť využívať informačné systémy v súlade s uvedeným nariadením stanoviť v nariadeniach, ktorými sa zriaďuje osobitná oznamovacia povinnosť.

               (3)

               V rámci vnútorných pracovných postupov a vzťahov s orgánmi zúčastnenými na spoločnej poľnohospodárskej politike Komisia vypracovala informačný systém, ktorý umožňuje elektronické spravovanie dokumentov a postupov. Zastáva sa názor, že vďaka uvedenému systému možno splniť viacero oznamovacích povinností v zmysle nariadenia (ES) č. 792/2009, najmä povinností stanovených v nariadení Komisie (ES) No 951/2006 (3).

               (4)

               V záujme efektívnej správy a s ohľadom na skúsenosti by sa mali niektoré oznámenia v nariadení (ES) č. 951/2006 buď zjednodušiť a spresniť, alebo vypustiť.

               (5)

               Na účely jasnosti je vhodné vyslovene stanoviť, že na licencie stanovené v nariadení (ES) č. 951/2006 sa uplatňuje nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (4), pokiaľ nie je v nariadení (ES) č. 951/2006 stanovené inak.

               (6)

               Výrobky z izoglukózy nie sú uvedené v oddiele C časti II prílohy II k nariadeniu (ES) č. 376/2008, a preto sa pri vývoze izoglukózy, ktorá je vo voľnom obehu na trhu Únie a ktorá sa nepovažuje za izoglukózu „mimo kvóty“, ktorá sa má vyviesť bez náhrady, nevyžaduje vývozná licencia. Toto by sa malo zohľadniť v článku 7 nariadenia (ES) č. 951/2006, kde by sa mal vypustiť akýkoľvek odkaz na izoglukózu.

               (7)

               V súlade s článkom 61 prvým odsekom písm. d) nariadenia (ES) č. 1234/2007 sa množstvo vyrobeného cukru alebo izoglukózy presahujúce kvótu uvedenú v článku 56 uvedeného nariadenia môže vyviezť len v rámci množstevného obmedzenia, ktoré stanoví Komisia. Pri stanovovaní množstvového obmedzenia Komisia musí dodržiavať záväzky vyplývajúce z dohôd uzavretých podľa článku 218 zmluvy.

               (8)

               V čase rozsiahlej výroby cukru mimo kvóty v Únii, najmä keď je spojená s vysokými cenami na svetovom trhu, môžu žiadosti o vývozné licencie predložené výrobcami cukru značne prekročiť dostupné množstvá. Silná hospodárska súťaž prevádzkovateľov o vývozné licencie môže viesť k situácii, v ktorej určití prevádzkovatelia žiadajú o licencie presahujúce ich skutočnú výrobu cukru mimo kvóty vzhľadom na dotknutý hospodársky rok. Takéto špekulatívne správanie by mohlo znamenať stratu vývozných možností cukru mimo kvóty z Únie a zvýšiť tlak na trh Únie s cukrom mimo kvóty, a tým aj zvýšiť riziko nahromadenia nadbytočného cukru.

               (9)

               Podľa článku 8 nariadenia (ES) č. 376/2008 platí, že práva vyplývajúce z licencií alebo certifikátov môže ich oprávnený držiteľ počas doby platnosti dotknutej licencie alebo certifikátu previesť raz. S cieľom obmedziť riziko špekulatívneho správania výrobcov cukru je vhodné zakázať v prípade cukru mimo kvóty prevod vývozných licencií.

               (10)

               V článku 3 ods. 4 nariadenia Komisie (ES) č. 1484/95 z 28. júna 1995, ktorým sa stanovujú podrobné pravidlá uplatňovania systému dodatočných dovozných ciel a stanovujúce dodatočné dovozné clá v sektoroch hydinového mäsa, vajec a pre vaječný albumín a ktorým sa zrušuje nariadenie č. 163/67/EHS (5), a v článku 4 ods. 4 nariadenia Komisie (ES) č. 504/2007 z 8. mája 2007, ktorým sa stanovujú podrobné pravidlá uplatňovania dohôd o dodatočných dovozných clách na mlieko a mliečne výrobky (6), sa stanovuje lehota, v rámci ktorej majú dotknutí dovozcovia preukázať, že s príslušnou zásielkou sa disponovalo na základe podmienok potvrdzujúcich správnosť deklarovanej dovoznej ceny CIF. S cieľom zosúladiť vykonávacie pravidlá uplatniteľné na dodatočné dovozné clá v rôznych sektoroch je vhodné zosúladiť článok 38 ods. 4 nariadenia (ES) č. 951/2006 s článkom 3 ods. 4 nariadenia (ES) č. 1484/95 a článkom 4 ods. 4 nariadenia (ES) č. 504/2007.

               (11)

               V článku 34 ods. 3 nariadenia (ES) č. 951/2006 sa stanovuje, že členské štáty musia poskytnúť Komisii každý mesiac informácie týkajúce sa svetového trhu z melasou. Zo skúseností vyplýva, že z dôvodu povahy trhov s melasou sa takéto informácie ťažko získavajú a že väčšina členských štátov nemá žiadne relevantné informácie, ktoré by mohla poskytnúť. Je preto vhodné vypustiť uvedenú oznamovaciu povinnosť.

               (12)

               Kapitola 17 prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (7) zmenenému a doplnenému vykonávacím nariadením Komisie (EÚ) č. 1006/2011 (8) obsahuje nové číselné znaky KN pre rôzne výrobky zo surového cukru, ktoré sa líšia od znakov uvedených v nariadení (ES) č. 951/2006. S cieľom dosiahnuť právnu jasnosť by sa tieto nové číselné znaky mali zohľadniť v článku 42 nariadenia (ES) č. 951/2006.

               (13)

               Pri príležitosti uvedených zmien a doplnení je vhodné opraviť aj očividnú chybu v internom odkaze.

               (14)

               Nariadenie (ES) č. 951/2006 by sa preto malo zodpovedajúcim spôsobom zmeniť a doplniť a opraviť.

               (15)

               Z dôvodov transparentnosti a rovnakého zaobchádzania by sa toto nariadenie malo uplatňovať od začiatku hospodárskeho roku 2012 – 2013. Keďže oprava článku 12a ods. 3 nariadenia (ES) č. 951/2006 by však mala mať retroaktívny účinok, v rámci ktorého sa náležite rešpektujú oprávnené očakávania dotknutých subjektov, uvedená oprava by sa mala uplatňovať odo dňa nadobudnutia účinnosti meniaceho a doplňujúceho aktu, ktorým sa chybný odkaz vložil do nariadenia (ES) č. 951/2006, t. j. nariadenia Komisie (ES) č. 910/2008 (9).

               (16)

               Riadiaci výbor pre spoločnú organizáciu poľnohospodárskych trhov nedoručil v lehote stanovenej jej predsedom žiadne stanovisko,

         PRIJALA TOTO NARIADENIE:
   Článok 1
   Zmeny a doplnenia nariadenia (ES) č. 951/2006
   Nariadenie (ES) č. 951/2006 sa mení a dopĺňa takto:

               1.

               Článok 1 sa nahrádza takto:
               „Článok 1
               Rozsah pôsobnosti
               1.   Týmto nariadením sa v súlade s časťou III nariadenia Rady (ES) č. 1234/2007 (10) stanovujú osobitné podrobné pravidlá uplatňovania systému dovozných a vývozných licencií, poskytovania vývozných náhrad a riadenia dovozov, najmä pravidlá uplatňovania dodatočných dovozných ciel v sektore cukru.
               2.   Nariadenie Komisie (ES) č. 376/2008 (11) sa uplatňuje, ak v tomto nariadení nie je stanovené inak.

               2.

               Články 7 a 7a sa nahrádzajú takto:
               „Článok 7
               Vývozná licencia na cukor bez náhrady
               V prípade, že sa má cukor vo voľnom obehu na trhu Únie, ktorý sa nepovažuje za cukor ‚mimo kvóty‘, vyviezť bez náhrady, kolónka 20 žiadosti o licenciu a licencie musí obsahovať jeden z údajov, ktorých zoznam sa nachádza v časti C prílohy.
               Článok 7a
               Vývozné licencie na vývozy mimo kvóty
               1.   Odchylne od ustanovení článku 5 podliehajú vývozy izoglukózy mimo kvóty v rámci množstevného obmedzenia uvedeného v článku 61 prvom odseku písm. d) nariadenia (ES) č. 1234/2007 predloženiu vývoznej licencie.
               2.   Odchylne od článku 8 nariadenia (ES) č. 376/2008 sú práva vyplývajúce z vývozných licencií vydaných na cukor mimo kvóty neprenosné.“

               3.

               V článku 7c ods. 1 sa prvý pododsek nahrádza takto:
               „1.   Členské štáty oznamujú Komisii do pondelka každého týždňa množstvá cukru a/alebo izoglukózy, na ktoré sa počas predchádzajúceho týždňa podali žiadosti o vývoznú licenciu.“

               4.

               V článku 9 sa odsek 4 nahrádza takto:
               „4.   Žiadatelia môžu stiahnuť svoje žiadosti o licenciu do konca týždňa nasledujúceho po uverejnení akceptačného percenta uvedeného v odseku 1 písm. a) v Úradnom vestníku Európskej únie, ak je toto percento nižšie ako 80 %. Členské štáty následne uvoľnia zábezpeku.“

               5.

               Názov kapitoly V sa nahrádza takto:
               „DODATOČNÉ PRAVIDLÁ VZŤAHUJÚCE SA NA VÝVOZNÉ LICENCIE“

               6.

               Článok 11 sa nahrádza takto:
               „Článok 11
               Podávanie žiadostí o vývozné licencie a vydávanie vývozných licencií
               1.   Vývozné licencie na cukor patriaci pod číselných znak KN 1701 na množstvá presahujúce 10 ton sa vydajú:

                           a)

                           piaty pracovný deň nasledujúci po dni podania žiadosti;

                           b)

                           v prípade vývozných licencií s predbežným stanovením náhrady piaty pracovný deň nasledujúci po dni podania žiadosti za predpokladu, že Komisia medzitým nevykonala žiadne osobitné opatrenie podľa článku 9 ods. 1.

                     Prvý pododsek sa neuplatňuje na:

                           a)

                           kandizovaný cukor;

                           b)

                           ochutený cukor a cukor s prídavkom farbiva.

                     2.   V prípade, že sa žiadosť o licenciu na výrobky, na ktoré sa uplatňuje odsek 1 prvý pododsek, týka množstiev, ktoré nepresahujú 10 ton, dotknutá strana nesmie podať v ten istý deň a tomu istému príslušnému orgánu viac ako jednu takúto žiadosť.“

               7.

               Články 17, 18 a 19 sa nahrádzajú takto:
               „Článok 17
               Oznamovanie vydaných vývozných licencií
               1.   Členské štáty oznámia Komisii do 15. dňa každého mesiaca za predchádzajúci mesiac množstvá, na ktoré sa vydali licencie podľa článku 7.
               2.   Počas období, keď sa v sektore cukru poskytujú vývozné náhrady, členské štáty oznámia Komisii do 15. dňa každého mesiaca za predchádzajúci mesiac:

                           a)

                           množstvá, na ktoré boli licencie vydané, spolu s výškami vývozných náhrad stanovenými podľa článku 164 ods. 2 písm. a) nariadenia (ES) č. 1234/2007 v rozdelení na:

                                       —

                                       výrobky z cukru patriace pod číselné znaky KN 1701 91 00, 1701 99 10 a 1701 99 90,

                                       —

                                       surový cukor ako taký patriaci pod číselné znaky KN 1701 12 90, 1701 13 90 a 1701 14 90,

                                       —

                                       sacharózové sirupy, vyjadrené ako biely cukor, patriace pod číselné znaky KN 1702 90 71, 1702 90 95 a 2106 90 59,

                                       —

                                       izoglukózu, vyjadrenú ako sušina, patriacu pod číselné znaky KN 1702 40 10, 1702 60 10, 1702 90 30 a 2106 90 30;

                           b)

                           množstvá bieleho cukru patriaceho pod číselný znak KN 1701 99 10, na ktoré bola licencia vydaná, spolu s výškami vývozných náhrad stanovenými podľa článku 164 ods. 2 písm. b) nariadenia (ES) č. 1234/2007;

                           c)

                           množstvá bieleho cukru, množstvá surového cukru a sacharózového sirupu vyjadrené ako biely cukor a množstvá izoglukózy vyjadrené ako sušina, na ktoré bola vydaná vývozná licencia s cieľom vyviezť ich vo forme výrobkov uvedených v písm. b) časti X prílohy I k nariadeniu (ES) č. 1234/2007, spolu s príslušnými výškami vývozných náhrad stanovenými podľa článku 164 ods. 2 písm. a) uvedeného nariadenia.

                     Článok 18
               Oznamovanie vyvezených množstiev
               1.   Členské štáty oznámia Komisii za každý kalendárny mesiac a najneskôr do konca tretieho kalendárneho mesiaca nasledujúceho po príslušnom kalendárnom mesiaci množstvá cukru, na ktoré sa vzťahujú kvóty a ktoré boli vyvezené ako biely cukor alebo vo forme spracovaných výrobkov vyjadrených ako biely cukor a na ktoré bola vydaná vývozná licencia v rámci realizácie potravinovej pomoci Únie a vnútroštátnej potravinovej pomoci na základe medzinárodných dohovorov alebo iných doplňujúcich programov a v rámci realizácie iných opatrení Únie na bezplatné dodávanie potravín.
               2.   Počas období, keď sa v sektore cukru poskytujú vývozné náhrady, členské štáty oznámia Komisii najneskôr do konca každého kalendárneho mesiaca za predchádzajúci kalendárny mesiac množstvá bieleho cukru podľa článku 17 ods. 2 písm. b) vyvezené podľa článku 7 ods. 4 a 5 nariadenia (ES) č. 376/2008.
               3.   Počas období, keď sa v sektore cukru poskytujú vývozné náhrady, členské štáty oznámia Komisii za každý kalendárny mesiac a najneskôr do konca tretieho kalendárneho mesiaca nasledujúceho po danom kalendárnom mesiaci:

                           a)

                           v prípade vývozu uvedeného v článku 4 ods. 2 nariadenia (ES) č. 612/2009 množstvá cukru a sacharózových sirupov vyjadrené ako biely cukor a množstvá izoglukózy vyjadrené ako sušina, ktoré sú vyvezené bez ďalšieho spracovania, spolu s výškami príslušných náhrad;

                           b)

                           množstvá bieleho cukru, množstvá surového cukru a sacharózového sirupu vyjadrené ako biely cukor a množstvá izoglukózy vyjadrené ako sušina, ktoré sú vyvezené vo forme výrobkov uvedených v časti IV prílohy XX k nariadeniu (ES) č. 1234/2007 a vo forme výrobkov uvedených v prílohe II k nariadeniu Komisie (EÚ) č. 578/2010 (12) spolu s príslušnými výškami vývozných náhrad stanovenými podľa článku 164 ods. 2 písm. a) nariadenia (ES) č. 1234/2007.

                     Oznámenia uvedené v prvom pododseku písm. b) sa poskytujú Komisii samostatne za každé nariadenie uplatniteľné na príslušný spracovaný výrobok.
               Článok 19
               Oznamovanie dovozných licencií
               Členské štáty oznámia Komisii množstvá cukru dovozené z tretích krajín a vyvezené ako kompenzačné výrobky na základe mechanizmov vnútorného zušľachťovacieho styku podľa článku 116 nariadenia (EHS) č. 2913/92. Uvedené oznámenie sa vzťahuje na každý hospodársky rok. Predkladá sa najneskôr na konci druhého kalendárneho mesiaca nasledujúceho po príslušnom hospodárskom roku.

               8.

               Článok 21 sa nahrádza takto:
               „Článok 21
               Spôsob oznamovania
               Oznámenia členských štátov stanovené v tomto nariadení sa vykonajú takto:

                           a)

                           do 31. decembra 2012 elektronickým zaslaním v súlade so spôsobmi, ktoré Komisia členským štátom poskytla;

                           b)

                           od 1. januára 2013 v súlade s nariadením Komisie (ES) č. 792/2009 (13).

               9.

               V článku 23 sa úvodná veta nahrádza takto:
               „Keď sa stanovujú najpriaznivejšie možnosti nákupu na svetovom trhu, zohľadnia sa relevantné informácie dostupné Komisii buď priamo, alebo prostredníctvom príslušných agentúr členských štátov a týkajúce sa:“

               10.

               V článku 29 sa úvodná veta nahrádza takto:
               „Keď sa stanovujú najpriaznivejšie možnosti nákupu na svetovom trhu, zohľadnia sa relevantné informácie týkajúce sa:“

               11.

               V článku 34 sa vypúšťa odsek 3

               12.

               V článku 38 sa odsek 4 nahrádza takto:
               „4.   Dovozca musí do dvoch mesiacov od predaja príslušných výrobkov v lehote deviatich mesiacov odo dňa prijatia vyhlásenia o uvoľnení do voľného obehu preukázať, že sa so zásielkou zaobchádzalo v súlade s podmienkami potvrdzujúcimi správnosť cien uvedených v odseku 2. Nedodržanie jednej z týchto lehôt má za následok prepadnutie zloženej zábezpeky. Príslušné orgány však môžu lehotu deviatich mesiacov na žiadosť dovozcu, ktorá musí byť náležite odôvodnená, predĺžiť, a to maximálne o tri mesiace.
               Zložená zábezpeka sa uvoľní až vtedy, ak bude ku spokojnosti príslušných orgánov predložený dôkaz o podmienkach zaobchádzania. V opačnom prípade zábezpeka prepadne a použije sa na úhradu dodatočných ciel.“

               13.

               Článok 42 sa nahrádza takto:
               „Článok 42
               Spôsoby výpočtu
               1.   Ak sa výťažnosť dovezeného surového cukru stanovená v súlade s oddielom B.III prílohy IV k nariadeniu (ES) č. 1234/2007 líši od výťažnosti stanovenej pre štandardnú kvalitu, clo podľa colnej sadzby za výrobky patriace pod číselné znaky KN 1701 12 10, 1701 13 10 a 1701 14 10 a dodatočné clo za výrobky patriace pod číselné znaky KN 1701 12 10, 1701 12 90, 1701 13 10, 1701 13 90, 1701 14 10 a 1701 14 90, ktoré sa má vyberať za 100 kilogramov uvedeného surového cukru, sa vypočíta vynásobením zodpovedajúceho cla stanoveného pre surový cukor štandardnej kvality korekčným koeficientom. Korekčný koeficient sa získa vydelením percenta výťažnosti dovezeného surového cukru číslom 92.
               2.   V prípade výrobkov uvedených v písmene c) časti III prílohy I k nariadeniu (ES) č. 1234/2007 sa obsah sacharózy, vrátane iných cukrov vyjadrených ako sacharóza, stanoví uplatnením Laneovej a Eynonovej metódy (metóda redukcie medi) na roztok invertovaný metódou Clerget-Herzfeld. Takto stanovený celkový obsah cukru sa vyjadrí ako sacharóza vynásobením číslom 0,95.
               Obsah sacharózy, vrátane iných cukrov vyjadrených ako sacharóza, výrobkov, ktoré obsahujú menej ako 85 % sacharózy alebo iných cukrov vyjadrených ako sacharóza a invertovaného cukru vyjadreného ako sacharóza, sa však stanoví zistením obsahu sušiny. Obsah sušiny sa stanoví podľa mernej hmotnosti roztoku zriedeného v hmotnostnom pomere 1: 1 a v prípade tuhých výrobkov sušením. Obsah sušiny sa vyjadrí ako sacharóza vynásobením koeficientom 1.
               3.   V prípade výrobkov uvedených v písmenách d) a g) časti III prílohy I k nariadeniu (ES) č. 1234/2007 sa obsah sušiny stanoví podľa odseku 2 druhého pododseku tohto článku.
               4.   V prípade výrobkov uvedených v písmene e) časti III prílohy I k nariadeniu (ES) č. 1234/2007 sa prepočet na ekvivalent sacharózy vykoná vynásobením sušiny stanovenej podľa odseku 2 druhého pododseku tohto článku koeficientom 1,9.“

               14.

               Časť C prílohy sa nahrádza znením prílohy k tomuto nariadeniu.

         Článok 2
   Oprava nariadenia (ES) č. 951/2006
   V článku 12a sa odsek 3 nahrádza takto:

      „3.   Zábezpeka uvedená v odseku 1 sa uvoľní v súlade s článkom 34 nariadenia (ES) č. 376/2008 na množstvo, na ktoré žiadateľ splnil vývozný záväzok v zmysle článku 30 písm. b) a článku 31 písm. b) bodu i) uvedeného nariadenia vyplývajúci z licencií vydaných v súlade s článkom 7d tohto nariadenia.“

   Článok 3
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. októbra 2012. Článok 2 sa však uplatňuje od 26. septembra 2008.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. augusta 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 228, 1.9.2009, s. 3.

      (3)  Ú. v. EÚ L 178, 1.7.2006, s. 24.

      (4)  Ú. v. EÚ L 114, 26.4.2008, s. 3.

      (5)  Ú. v. ES L 145, 29.6.1995, s. 47.

      (6)  Ú. v. EÚ L 119, 9.5.2007, s. 7.

      (7)  Ú. v. ES L 256, 7.9.1987, s. 1.

      (8)  Ú. v. EÚ L 282, 28.10.2011, s. 1.

      (9)  Ú. v. EÚ L 251, 19.9.2008, s. 13.

      (10)  Ú. v. EÚ L 299, 16.11.2007, s. 1.

      (11)  Ú. v. EÚ L 114, 26.4.2008, s. 3.“

      (12)  Ú. v. EÚ L 171, 6.7.2010, s. 1.“

      (13)  Ú. v. EÚ L 228, 1.9.2009, s. 3.“

      PRÍLOHA

                     „C.

                     Údaje uvedené v článku 7:

                                 —

                                 :

                                 po bulharsky

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 po španielsky

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 po česky

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 po dánsky

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 po nemecky

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 po estónsky

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 po grécky

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 po anglicky

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 po francúzsky

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 po taliansky

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 po lotyšsky

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 po litovsky

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 po maďarsky

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 po holandsky

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 po poľsky

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 po portugalsky

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 po rumunsky

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 po slovensky

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 po slovinsky

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 po fínsky

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 po švédsky

                                 :

                                 ’Socker som inte anses vara ’utomkvotsprodukter’ för export utan bidrag.’ “


title: Vykonávacie nariadenie Komisie (EÚ) č. 1261/2011 z  2. decembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.12.2011

               SK

               Úradný vestník Európskej únie

               L 320/26

         VYKONÁVACIE NARIADENIE KOMISIE (EÚ) č. 1261/2011
   z 2. decembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 3. decembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 268/2014 zo 14. marca 2014 , ktorým sa stanovujú dovozné clá v sektore obilnín uplatniteľné od 16. marca 2014

text:
               15.3.2014

               SK

               Úradný vestník Európskej únie

               L 76/36

      VYKONÁVACIE NARIADENIE KOMISIE (EÚ) č. 268/2014
   zo 14. marca 2014,
   ktorým sa stanovujú dovozné clá v sektore obilnín uplatniteľné od 16. marca 2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clá na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 uvedeného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (ES) č. 642/2010 sa na výpočet dovozného cla na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 16. marca 2014 by sa mali stanoviť dovozné clá, ktoré sa budú uplatňovať, až kým nezačnú platiť novostanovené clá.

               (5)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 16. marca 2014 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007, uplatniteľné od 16. marca 2014

                  Číselný znak KN

                  Opis tovaru

                  Dovozné clo (1)

                  (EUR/t)

                  1001 19 00
                  1001 11 00

                     PŠENICA (obyčajná) tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  ex 1001 91 20

                     PŠENICA mäkká, na siatie

                  0,00

                  ex 1001 99 00

                     PŠENICA mäkká vysokej kvality, iná ako na siatie

                  0,00

                  1002 10 00
                  1002 90 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA iná ako na siatie (2)

                  0,00

                  1007 10 90
                  1007 90 00

                     CIROK, zrná, iné ako hybrid na siatie

                  0,00

         (1)  Dovozca môže v súlade s článkom 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR/t, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Iberskom polostrove a ak tovar prichádza do Únie cez Atlantický oceán.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady na výpočet ciel stanovených v prílohe I

      28.2.2014-13.3.2014

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Obyčajná pšenica (1)

                              Kukurica

                              Pšenica tvrdá vysokej kvality

                              Pšenica tvrdá strednej kvality (2)

                              Pšenica tvrdá nízkej kvality (3)

                              Burza

                              Minnéapolis

                              Chicago

                              —

                              —

                              —

                              Kvotácia

                              198,77

                              137,09

                              —

                              —

                              —

                              Cena FOB USA

                              —

                              —

                              266,84

                              256,84

                              236,84

                              Prémia – Záliv

                              120,88

                              26,43

                              —

                              —

                              —

                              Prémia – Veľké jazerá

                              —

                              —

                              —

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              14,63 EUR/t

                              Náklady na prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t [článok 5 ods. 3 nariadenia (EÚ) č. 642/2010].

         (3)  Negatívna prémia 30 EUR/t [článok 5 ods. 3 nariadenia (EÚ) č. 642/2010].